open-index/open-wikipedia-markdown huggingface dataset:
Νουκουαλόφα

right|350px|thumb|Αγορά στη Νουκουαλόφα.
right|350px|thumb|Το Βασιλικό Παλάτι.
Η **Νουκουαλόφα** () είναι η πρωτεύουσα και η μεγαλύτερη πόλη στην Τόνγκα. Αριθμούσε 22.400 κατοίκους το 1996 και η θέση της είναι στις ακτές του νησιού Τονγκατάπου.
Αποτελεί μεταφορικό, εμπορικό και κοινωνικό κέντρο της νησιωτικής χώρας. Στην πόλη είναι συγκεντρωμένο περίπου το 35% του πληθυσμού του Βασιλείου. Εκεί βρίσκεται και το Βασιλικό Ανάκτορο

## Ιστορία
Η πόλη δεν έγινε πρωτεύουσα της Τόνγκας παρά μόνο το 1845 από τον Ταουφααχάου Α΄ (παρά το γεγονός ότι εξακολουθούσε να κατοικεί στη Λιφούκα την περίοδο από το 1847 έως το 1851.) Αρχικά ήταν ένα μικρό χωριό και με το πέρασμα των χρόνων άρχισε σταδιακά να μεγαλώνει σε έκταση. Την περίοδο του Δευτέρου Παγκοσμίου Πολέμου ολόκληρος ο πληθυσμός της πόλης αναγκάστηκε να την εγκαταλείψει, εξαιτίας πιθανών επιθέσεων κατά τον πόλεμο.

Έπειτα από τη δεκαετία του 1960, η Νουκουαλόφα άρχισε να αναπτύσσεται ραγδαία, κάτι που ισχύει και σήμερα.

## Κυβέρνηση
Υπάρχουν αξιωματούχοι των νομών (κάτι σαν νομάρχες) και επικεφαλής των πόλεων, όπως οι δήμαρχοι. Όπως και στα χωριά, το κύριο καθήκον τους είναι μόνο να προωθούν το κυβερνητικό έργο στον λαό. Η εθνική κυβέρνηση καθορίζει υπηρεσίες όπως την αστυνομία, τα νοσοκομεία, την πυροσβεστική κ.ο.κ. Οι θέσεις για αξιωματούχους πόλεων διαφημίζονται συνήθως στον Τύπο.

## Συγκοινωνίες
Κεντρικός συγκοινωνιακός κόμβος είναι η Νουκουαλόφα. Ο κεντρικός σταθμός λεωφορείων βρίσκεται στην Οδό Βούνα κοντά στο κέντρο της πόλης. Τα λεωφορεία είναι υπό τον έλεγχο ιδιωτών και είναι ελεύθερα να κινούνται όποτε εκείνοι θέλουν. Δεν υπάρχει συγκεκριμένο πρόγραμμα δρομολογίων με συνέπεια αν ένας οδηγός δεν έχει διάθεση να εργαστεί, δεν υπάρχει λεωφορείο. Τα εισιτήρια καθορίζονται από την κυβέρνηση και για τα παιδιά η τιμή τους είναι μικρότερη. Μερικά σχολεία και μεγάλα ξενοδοχεία διαθέτουν δικά τους λεωφορεία.

Πέρα από τα λεωφορεία υπάρχουν πολλά ταξί, επίσης ιδιωτικά. Πολλοί ιδιοκτήτες Ι.Χ. αυτοκινήτων κερδίζουν επιπλέον χρήματα με το να τα χρησιμοποιούν για ταξί. Η κυβέρνηση καθορίζει τα κόμιστρα.

Στην Τόνγκα δεν υπάρχουν τρένα ή τροχιόδρομοι. Υπάρχουν λίγα ποδήλατα και αρκετοί άνθρωποι προτιμούν να κινούνται με τα πόδια. Οι περισσότερες οικογένειες στην πόλη έχουν τα δικά τους αυτοκίνητα και γενικά η κυκλοφορία είναι πυκνή.

Η Νουκουαλόφα έχει λιμάνι και διεθνές αεροδρόμιο, με την ονομασία Φουαμότου. Το τελευταίο βρίσκεται στα νότια του Τονγκατάπου, 35 χιλιόμετρα από την πρωτεύουσα.

## Αδερφοποιημένες πόλεις
* 20px Γουάιτμπι, Αγγλία, Ηνωμένο Βασίλειο.

## Παραπομπές


## Εξωτερικοί σύνδεσμοι

* Μετεωρολογικές και άλλες πληροφορίες για την πόλη

Νουκουαλ
Νουκουαλ
Νουκουαλ
Κύπελλο Ελλάδος ποδοσφαίρου ανδρών 1999-00

Στην **58η** διοργάνωση του **κυπέλλου Ελλάδας 1999-2000** μετείχαν συνολικά 56 ομάδες (18 Α' εθνικής, 18 Β' εθνικής και 20 Γ' εθνικής κατηγορίας) και διεξήχθη σε 5 γύρους, συμπεριλαμβανομένου του τελικού, ενώ διεξήχθη κι ένας συμπληρωματικός γύρος με 4 μόλις αγώνες.

Τη χρονιά αυτή επανήλθε το σύστημα της αρχικής φάσης των ομίλων μετά την προσωρινή τριετή κατάργησή του, ενώ μέχρι και τη φάση των προημιτελικών όλοι οι αγώνες ήταν μονοί νοκ άουτ. Η πιο ενδιαφέρουσα φάση ήταν εκείνη των 16, αφού η κληρωτίδα ανέδειξε τα ζευγάρια Ολυμπιακού - ΠΑΟΚ και Άρη - Παναθηναϊκού, με τους γηπεδούχους να παίρνουν δύσκολα την πρόκριση.

Στον τελικό έφτασαν η ΑΕΚ (η οποία στο μεταξύ είχε αποκλείσει καθαρά και τον Ολυμπιακό) και ο Ιωνικός, για πρώτη και μοναδική ως τώρα φορά στην ιστορία του, έχοντας και αρκετά ευνοϊκές κληρώσεις στο δρόμο προς τον τελικό (αξιοσημείωτο το 8-0 που πέτυχε επί του Ναυπακτιακού Αστέρα), αλλά και αφού πρώτα πέρασε με την ψυχή στο στόμα από την προκριματική φάση των ομίλων, μετά από τριπλή ισοβαθμία με το Λεωνίδιο και τον Παναιτωλικό (προκρίθηκε στη διαφορά τερμάτων). 

Τελικά η ΑΕΚ έφτασε εύκολα και δίκαια στην κατάκτηση του 12ου κυπέλλου της. Στα αξιοσημείωτα του τελικού υπήρξε η επίτευξη ενός γκολ με το χέρι από τον Ντέμη Νικολαΐδη κι ενώ το αποτέλεσμα ήταν ακόμη 0-0, ο διαιτητής Δούρος δεν το είδε με αποτέλεσμα να το κατακυρώσει, για να διορθώσει στη συνέχεια την απόφασή του μετά από υπόδειξη του ίδιου του Νικολαΐδη.

## Οι αγώνες

* Χωρίς αγώνες προκρίθηκαν οι **[[Γ.Σ. Μαρκό]]** και **[[Α.Σ. Νεάπολη|Α.Σ. Νεάπολη Θεσ/νίκης]]**

## Ο τελικός

* Αθήνα, Ολυμπιακό Στάδιο, Τετάρτη 10 Μαΐου 2000
* 24px **[[ΑΕΚ Αθηνών (ποδόσφαιρο)|ΑΕΚ]]** - 24px Ιωνικός **3-0** (ημίχρονο: 1-0)
* **Σκόρερς**: Νικολαΐδης (38' 13px|Πετυχημένο σουτ), Πέτκοφ (77' 13px|Πετυχημένο φάουλ), Μαλαδένης (83' 13px|Πετυχημένο σουτ)
* **Διαιτητής**: Γιώργος Δούρος (Κορινθίας) -- Βοηθοί: Γκρούτσης, Κουρκούνας
* **Εισιτήρια**: 25.471
* **Τηλεοπτική μετάδοση**: Alpha (Αντρέα Παλομπαρίνι)

## Πηγές

* ΕΠΟ Κύπελλο Ελλάδος (αρχείο)

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1999-2000
Γιαχία Ουλντ Αχμέτ Ελ Βαγκέφ

Ο **Γιαχία Ουλντ Αχμέτ Ελ Βαγκέφ** (Yahya Ould Ahmed El Waghef, αραβικά: يحيى ولد احمد الواقف, ) είναι πολιτικός από τη Μαυριτανία, πρωθυπουργός της χώρας από τον Μάιο του 2008 ως την ανατροπή του σε πραξικόπημα τον Αύγουστο του ιδίου χρόνου. Είναι πρόεδρος του Εθνικού Συμφώνου για τη Δημοκρατία και την Ανάπτυξη (ADIL) και υπήρξε Γραμματέας του Προέδρου της Δημοκρατίας την περίοδο από το 2007 ως το 2008.

## Βιογραφία
Γεννήθηκε στη Μουτζερία στις 30 Ιουνίου 1960 Υπήρξε διευθυντής της Εταιρείας Αερίου. (*Societé Mauritanienne de Gaz*, SOMAGAZ) από τον Ιανουάριο του 2003 ως τον Αύγουστο της ίδιας χρονιάς. Στη συνέχεια ανέλαβε τη διεύθυνση του Εθνικού Πάρκου Banc d'Arguin από το Σεπτέμβριο του 2003 ως το διορισμό του στη θέση του γενικού γραμματέα Υδραυλικής και Ενέργειας, στις 27 Οκτωβρίου του 2004. Τον Απρίλιο του 2005 έγινε Γενικός Διευθυντής του εθνικού αερομεταφορέα, Air Mauritanie, και παρέμεινε στη θέση αυτή ως τα τέλη του 2006.

## Καριέρα στην κυβέρνηση
Τον Απρίλιο του 2007 διορίστηκε Γραμματέας της Προεδρίας από το νέο πρόεδρο Αμπνταλαχί. Στις 5 Ιανουαρίου του 2008 εξελέγη πρόεδρος του κόμματος ADIL, από το συνέδριο του τελευταίου. Το εν λόγω κόμμα συστάθηκε για να υποστηρίξει τον νέο πρόεδρο Αμπνταλαχί.

Μετά την παραίτηση του πρωθυπουργού Ζέιν Ουλντ Ζεϊντάν στις 6 Μαΐου του 2008, ο Αμπνταλαχί διόρισε στο αξίωμα αυτό τον Βαγκέφ και ανέλαβε καθήκοντα την ίδια ημέρα.

## Ανατροπή σε πραξικόπημα
Στις 6 Αυγούστου του 2008 ο Ελ Βαγκέφ ανατράπηκε σε πραξικόπημα και τέθηκε σε κατ' οίκον περιορισμό στο Προεδρικό Μέγαρο στη Νουακσότ, μαζί με τον πρόεδρο και τον υπουργό Εσωτερικών. Η χούντα απελευθέρωσε στις 11 Αυγούστου τον πρωθυπουργό και άλλους τρεις υψηλόβαθμους αξιωματούχους. Ωστόσο, ο πρόεδρος Αμπνταλαχί παρέμεινε σε κατ' οίκον περιορισμό. 

## Παραπομπές


Κατηγορία:Πρωθυπουργοί της Μαυριτανίας
Challenge-handshake authentication protocol

Το **Challenge-Handshake Authentication Protocol (CHAP)** είναι πρωτόκολλο το οποίο πιστοποιεί ένα χρήστη ή host δίκτυου σε μια οντότητα πιστοποίησης που μπορεί να είναι π.χ. ένας πάροχος πρόσβασης στο Διαδίκτυο. Το πρωτόκολλο προσδιορίζεται από το το RFC 1994: PPP Challenge Handshake Authentication Protocol (CHAP).

Το CHAP είναι ένα σχήμα αυθεντικοποίησης που χρησιμοποιείται από servers Point to Point Protocol (PPP) για να πιστοποιήσει την ταυτότητα των απομακρυσμένων χρηστών. Το CHAP περιοδικά επιβεβαιώνει την ταυτότητα του πελάτη με τη χρήση χειραψίας τριών δρόμων (three-way handshake). Αυτό πραγματοποιείται κατά τη διάρκεια εγκατάστασης (establishing) της αρχικής σύνδεσης και μπορεί να επαναληφθεί οποιαδήποτε άλλη στιγμή μετέπειτα. Η επιβεβαίωση βασίζεται σε ένα κοινό μυστικό (όπως για παράδειγμα ο κωδικός πρόσβασης του πελάτη).

# έπειτα από την ολοκλήρωση της φάσης εγκαθίδρυσης σύνδεσης (link establishment phase), ο authenticator αποστέλει ενα "challenge" μήνυμα στον αποδέκτη (αλλο άκρο) peer.
# Ο peer απαντά με μία τιμή που υπολογίζεται από μία κρυπτογραφική συνάρτηση κατατεμαχισμού (hash), όπως το MD5.
# Ο authenticator ελέγχει την απάντηση μέσω του δικού του υπολογισμού της αναμενόμενης τιμής hash . Αν οι τιμές ταιριάζουν, ο authenticator αναγνωρίζει την πιστοποίηση , αλλιώς τερματίζει τη σύνδεση.
# κατα τυχαία χρονικά διαστήματα ο authenticator αποστέλει νεο challenge στο peer και επαναλαμβάνει τα βηματα 1 εώς 3.

Το πρωτόκολλο CHAP παρέχει προστασία ενάντια σε επιθέσεις playback attack από το peer μέσω της χρήσης ενός incrementally changing identifier και μιας μεταβλητής challenge-value. Επίσης απαιτείται και ο πελάτης και ο server να γνωρίζουν το κείμενο του μυστικού παρ' ολο που δεν αποστέλλεται ποτέ μέσω δικτύου.

Η Microsoft έχει διμιουργήσει μια παραλλαγή του CHAP, που την ονομάζει MS-CHAP, και δεν απαιτεί κανένας από τα peer να γνωρίζει το κείμενο του μυστικού

## Κυκλος εργασιών
* Challenge Packet (Συστημα στο Χρήστη)
* Response Packet (Χρήστης στο Συστημα)
* Success or failure packet (Συστημα στο Χρήστη)

## CHAP Packets

Τα πακέτα CHAP είνα ενθυλακωμένα σε ένα PPP frame. Το πεδίο του πρώτοκόλλου έχει τιμή C223(hex)

## Δείτε επίσης
* Password Authentication Protocol.
* Challenge-response test.
* Συνάρτηση κατατεμαχισμού (hash function).
* Κρυπτογραφική Συνάρτηση Κατατεμαχισμού.
## Αναφορές
* RFC 1994

Κατηγορία:Πρωτόκολλα του ίντερνετ
Κύπελλο Ελλάδος ποδοσφαίρου ανδρών 1998-99

Στην **57η** διοργάνωση του **κυπέλλου Ελλάδας 1998-99** μετείχαν συνολικά 60 ομάδες (18 Α' εθνικής, 18 Β' εθνικής και 24 Γ' εθνικής κατηγορίας) και διεξήχθη σε 6 γύρους, συμπεριλαμβανομένου του τελικού.

Για τους πρώτους γύρους ίσχυσε ο κανονισμός του μονού νοκ άουτ αγώνα χωρίς επαναληπτικό. Έτσι, θύματα εκπλήξεων έπεσαν ομάδες όπως η ΑΕΚ αρχικά και ο ΠΑΟΚ στη συνέχεια, που αποκλείστηκαν από ομάδες μικρότερων κατηγοριών (Ποσειδώνα Μηχανιώνας και Πανσερραϊκό αντίστοιχα). Είναι χαρακτηριστικό ότι από τις 8 ομάδες που έφτασαν ως τον προημιτελικό γύρο, οι 4 προέρχονταν από τη Β' εθνική: Καλαμάτα, Πανσερραϊκός, Αθηναϊκός και Λύκοι.

Στον τελικό έφτασαν ο Ολυμπιακός και ο Παναθηναϊκός (αντίπαλοι ξανά σε τελικό μετά από 6 χρόνια), με τον πρώτο να κερδίζει τον αγώνα με σκορ 2-0, να φτάνει τις 20 κατακτήσεις κυπέλλου και παράλληλα με την κατάκτηση του πρωταθλήματος να φτάνει στο νταμπλ μετά από 18 χρόνια. Νωρίτερα (στον Γ' γύρο) είχε αποκλείσει τον Ιωνικό νικώντας τον εκτός έδρας με το εντυπωσιακό σκορ 4-7 (ημίχρονο 2-4).

Όσο για τον Παναθηναϊκό, ο οποίος απέκλεισε αρχικά τον κάτοχο του τροπαίου Πανιώνιο παίρνοντας μια ρεβάνς για την ήττα του 1998, γνώρισε την τρίτη συνεχόμενη αποτυχία σε τελικό κυπέλλου, κάτι που ξανασυνέβη στην ιστορία του θεσμού πάλι μετά από 21 χρόνια(ΑΕΚ 4 σερί χαμένοι τελικοί την τριετία 2017-2019 με  ίδιο αντίπαλο τον ΠΑΟΚ και 2020 με Ολυμπιακό.)

## Οι αγώνες

## Ο τελικός

* Αθήνα, Ολυμπιακό Στάδιο, Τετάρτη 5 Μαΐου 1999
*  **[[Αρχείο:630px seven vertical stripes HEX-ED1C24 and White.svg|24px]] [[Ολυμπιακός Σύνδεσμος Φιλάθλων Πειραιώς (ποδόσφαιρο)|Ολυμπιακός]]** - 24px Παναθηναϊκός **2-0** (ημίχρονο: 0-0)
* **Σκόρερς**: Μαυρογενίδης (54' 13px|Πετυχημένο κεφαλιά), Οφορίκουε (90' 13px|Πετυχημένο σουτ)
* **Αποβολή**: 32' 10px Αμανατίδης
* **Διαιτητής**: Γιώργος Δούρος (Κορινθίας) -- Βοηθοί: Μηλιώνης, Νικολαΐδης
* **Εισιτήρια**: 57.783
* **Τηλεοπτική μετάδοση**: ΕΤ 1 (Μανώλης Μαυρομμάτης)

## Παραπομπές


## Πηγές

* ΕΠΟ Κύπελλο Ελλάδος 1996-99 *αρχείο .pdf*
*Tanea.gr - Κυρίαρχος και στο Κύπελλο

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1998-1999
Θερμοκρασία θαλάσσης

Γενικά με τον όρο **θερμοκρασία θαλάσσης** χαρακτηρίζεται η θερμοκρασία που παρατηρείται στην επιφάνεια αυτής. Η ημερήσια και ετήσια μεταβολή της θερμοκρασίας της επιφάνειας της θάλασσας παρουσιάζει εύρος πολύ μικρότερο από εκείνο της θερμοκρασίας της επιφάνειας του εδάφους. Αυτό οφείλεται στη μεγάλη θερμοχωρητικότητα που χαρακτηρίζει τη θάλασσα, στη μικρή απορρόφηση που χαρακτηρίζει το νερό καθώς επίσης και στη συνεχή ανατάραξη που υφίσταται η επιφάνειά της από κυματισμό, θαλάσσια ρεύματα κ.λ.π.

Έτσι το μεν ημερήσιο εύρος κυμαίνεται περί τον ένα βαθμό μόνο, ενώ το ετήσιο εξαρτάται περισσότερο από το γεωγραφικό πλάτος, τα τυχόν θαλάσσια ρεύματα κ.λπ. Π.χ. στον Ατλαντικό (τεράστια επιφάνεια) το ημερήσιο εύρος είναι 2 - 3 βαθμοί Κελσίου κοντά στον Ισημερινό, 7 - 8 βαθμοί δυτικά των Αζορών, 5 - 6 βαθμοί στο γεωγραφικό πλάτος των 50° που αυξάνεται πολύ περισσότερο σε κλειστές θάλασσες και κοντά στις ακτές.
Η μέγιστη μέση θερμοκρασία στον Ατλαντικό παρατηρείται μεταξύ του Ισημερινού και του βόρειου γεωγραφικού πλάτους των 5°, που ανέρχεται στους 27° Κελσίου, ενώ στο πλάτος των 36° Βόρειο και 28° Νότιο δεν υπερβαίνει του 20 βαθμούς.

## Εξωτερικοί σύνδεσμοι
* 

Κατηγορία:Θάλασσες
Θάλασσα
Κατηγορία:Ναυτική γεωγραφία
Κατηγορία:Ωκεανογραφία
Κατηγορία:Υδρόβια Οικολογία
Κηδαλίωνας

Στην ελληνική μυθολογία με το όνομα **Κηδαλίωνας** (***Κηδαλίων***, από το ρήμα *κηδαλίζω* = εξαγνίζω) αναφέρεται ένας Νάξιος δαίμονας άγνωστης γενεαλογίας στον οποίο η θεά Ήρα εμπιστεύθηκε τον νεογέννητο Ήφαιστο. Ο Κηδαλίων ανέθρεψε τον θεό και του δίδαξε την τέχνη της σιδηρουργίας, ενώ όταν ο Ήφαιστος ενηλικιώθηκε ο Κηδαλίων έγινε υπηρέτης του. Ο Κηδαλίων αναφέρεται και στον μύθο του Ωρίωνα και του βασιλιά της Χίου Οινοπίωνα: όταν ο Ωρίων τυφλώθηκε από τον Οινοπίωνα, κατέφυγε στη Λήμνο, όπου ο `Ηφαιστος του έδωσε τον Κηδαλίωνα για οδηγό. Ο γιγάντιος Ωρίωνας πήρε στον ώμο του τον Κηδαλίωνα και, βαδίζοντας υπό την καθοδήγησή του προς την ανατολή του ήλιου αντικρύζοντας τον ήλιο, θεραπεύθηκε από τις ηλιακές ακτίνες. Η ιστορία αναφέρεται μεταξύ άλλων και στη *[[Βιβλιοθήκη Απολλοδώρου]]* (Α΄ 25).

Τον τίτλο *«Κηδαλίων»* είναι γνωστό ότι είχε ένα χαμένο σήμερα σατυρικό δράμα του Σοφοκλέους, του οποίου ελάχιστοι στίχοι σώζονται και είναι άγνωστο αν η υπόθεσή του αφορούσε την παιδική ηλικία του Ηφαίστου ή τον μύθο της τυφλώσεως του Ωρίωνα. Ο Κηδαλίων συγκαταλέγεται από κάποιες αρχαιότερες πηγές ανάμεσα στους Καβείρους, ενώ από κάποιες νεότερες πηγές ανάμεσα στους Κύκλωπες, από τη στιγμή που τα τεράστια αυτά όντα θεωρήθηκαν υπηρέτες του Ηφαίστου, κατά την Ελληνιστική εποχή. Σε κάποια τοιχογραφία που περιγράφει ο Λουκιανός, απεικονιζόταν ο Ωρίων να φέρει στους ώμους του τον Κηδαλίωνα. Παρόμοια παράσταση ανεγνώρισε ο Helbig σε τοιχογραφία της Πομπηίας. Επίσης, ο Κηδαλίων παριστάνεται κατά τον Wilamowitz με μορφή νάνου σε ένα ανάγλυφο που βρίσκεται στο Μουσείο του Λούβρου. Παράσταση του Κηδαλίωνα υπάρχει και σε ανάγλυφο από την Πομπηία.

## Εξωτερικοί σύνδεσμοι
* Ο Κηδαλίων στο «Theoi.com»

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 531

Κηδαλιωνα
Κύπελλο Ελλάδος ποδοσφαίρου ανδρών 1997-98

Στην **56η** διοργάνωση του **κυπέλλου Ελλάδας 1997-98** μετείχαν συνολικά 66 ομάδες (18 Α' εθνικής, 18 Β' εθνικής και 30 Γ' εθνικής κατηγορίας) και διεξήχθη σε 7 γύρους, συμπεριλαμβανομένου του τελικού. Οι ομάδες της Α' εθνικής μπήκαν στη διοργάνωση από τον Γ' γύρο (φάση των 32).

Η ομάδα του Πανιωνίου έκανε την έκπληξη κερδίζοντας το δεύτερο κύπελλο της ιστορίας της (μετά από εκείνο του 1979) νικώντας στον τελικό τον Παναθηναϊκό και μάλιστα έχοντας μόλις επιστρέψει μετά από ένα σύντομο πέρασμα από τη Β' εθνική. Στους ημιτελικούς απέκλεισε τον ΠΑΟΚ, ενώ ο αντίπαλός του Παναθηναϊκός στον Δ' γύρο απέκλεισε τον Πανσερραϊκό, πετυχαίνοντας μια εντυπωσιακή εκτός έδρας νίκη στη ρεβάνς με το ασυνήθιστο σκορ 4-6 κι ενώ στο ημίχρονο ήταν πίσω στο σκορ με 3-1.

Για πρώτη φορά στην ιστορία του κυπέλλου τίμησε με την παρουσία του τον τελικό ο Πρόεδρος της Δημοκρατίας Κωνσταντίνος Στεφανόπουλος (κάτι που επανέλαβε και στους 4 επόμενους τελικούς), απονέμοντας και το τρόπαιο στον αρχηγό του Πανιωνίου Λεωνίδα Βόκολο, ο οποίος λίγο καιρό αργότερα υπέγραψε συμβόλαιο με τον αντίπαλό του στον τελικό, Παναθηναϊκό.

## Οι αγώνες

## Ο τελικός

* Πειραιάς, Στάδιο Καραϊσκάκη, Τετάρτη 29 Απριλίου 1998
* 24px **[[Πανιώνιος (ποδόσφαιρο)|Πανιώνιος]]** - 24px Παναθηναϊκός **1-0** (ημίχρονο: 0-0)
* **Σκόρερ**: Ναλιτζής (53' 13px|Πετυχημένο κεφαλιά)
* **Αποβολές**: 58' 10px Καμίτσης, 72' 10px Ιωαννίδης -- 46' 10px Γ. Χ. Γεωργιάδης
* **Διαιτητής**: Γιώργος Μποροβήλος (Αρκαδίας) -- Βοηθοί: Ρωμανός, Κωστίδης
* **Εισιτήρια**: 21.436
* **Τηλεοπτική μετάδοση**: ΕΤ 1 (Αλέκος Θεοφιλόπουλος, Κώστας Καπάταης)

## Πηγές

* ΕΠΟ Κύπελλο Ελλάδος 1996-99 *αρχείο .pdf*
*Tanea.gr - Ο 54ος τελικός
*Tanea.gr - Μέρες του '79

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1997-1998
Κηρεβία

Στην ελληνική μυθολογία με το όνομα **Κηρεβία** είναι γνωστή μία ερωμένη (ακόμα και σύζυγος για κάποιο διάστημα κατά μία εκδοχή) του θεού Ποσειδώνα. Ο Ποσειδώνας και η Κηρεβία απέκτησαν μαζί δύο παιδιά, τον Δίκτυ και τον Πολυδέκτη, οι οποίοι σχετίζονται με τον μύθο του ήρωα Περσέα. Σύμφωνα όμως με άλλη παράδοση, ο Δίκτυς και ο Πολυδέκτης ήταν παιδιά του Μάγνητα, και όχι του θεού της θάλασσας.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κηρεβια
Κήρυξ

Στην ελληνική μυθολογία ο **Κήρυξ** (**Κήρυκας**) ως κύριο πρόσωπο ήταν ένας ήρωας της Αττικής, γιος του Ευμόλπου ή του θεού Ερμή και της Αγλαύρου ή της Έρσης ή της Πανδρόσου. Ο Κήρυξ είναι ο μυθικός γενάρχης του πολύ γνωστού στην αρχαία Αθήνα ιερατικού γένους των ***Κηρύκων***. Ο Κήρυξ αναπαριστάνεται πάνω σε αρχαία αγγεία να κρατά μία δάδα ανάμεσα στους θεούς της Ελευσίνας.

Από το απογόνους του Κήρυκα, τους Κήρυκες ως οικογένεια, αλλά και από τους απογόνους του Ευμόλπου, τους Ευμολπίδες,   επιλέγονταν στην αρχαϊκή και κλασική Αθήνα οι κήρυκες, δηλαδή εκείνοι  που αποστέλλονταν για ανακωχή ή κήρυξη πολέμου ή διάφορες επίσημες ανακοινώσεις σε άλλες πόλεις. Από τα ίδια γένη επιλέγονταν και διάφοροι τελετουργοί των Ελευσινίων Μυστηρίων.

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κηρυξ
Κηρυξ
Κηρύκειο

thumb|right|150px|Η νεότερη (πιο διαδεδομένη στη Δύση) μορφή του κηρυκείου.
[thumb|right|150px|Ο Ερμής τρέχει κρατώντας το κηρύκειο (στο αριστερό του χέρι, όπως συνήθως). [Αττική λήκυθος, περ. 480-470 π.Χ., αποδιδόμενη στον «Ζωγράφο του Τιθωνού».]]

Στην ελληνική μυθολογία το **κηρύκειο** (***κηρύκειον***) ήταν το κύριο έμβλημα του θεού Ερμή. Το κηρύκειο αποτελείται από μία λεπτή ράβδο από ξύλο δάφνης ή ελιάς, γύρω από την οποία είναι τυλιγμένα δύο φίδια που τα κεφάλια τους συναντιώνται αντικρυστά. Πάνω από τα κεφάλια των φιδιών, στην κορυφή της ράβδου, υπάρχουν δύο φτερούγες. Αυτή η μορφή είναι νεότερη. Σε αγγειογραφίες από την αρχαία Ελλάδα τα δύο φίδια βρίσκονται στην κορυφή και σχηματίζουν κύκλο, ενώ τα κεφάλια τους σχηματίζουν δύο «κέρατα» επάνω από τον κύκλο αυτό. Οι φτερούγες συνήθως παραλείπονται. Με την προσθήκη ενός σταυρού στο κάτω μέρος του κύκλου και την αφαίρεση της υπόλοιπης ράβδου, προέκυψε το αστρονομικό και αστρολογικό σύμβολο για τον πλανήτη Ερμή.

Ο μύθος για το πώς προήλθε το κηρύκειο αναφέρει ότι κάποτε ο Ερμής διεχώρισε με το ραβδί του δύο φίδια που πάλευαν άγρια μεταξύ τους. Από τότε λοιπόν το ραβδί με τα δυο φίδια, στολισμένο και με τις φτερούγες του «φτεροπόδαρου» θεού Ερμή, έγινε σύμβολο της ομόνοιας και της καταπαύσεως της διχόνοιας (πρβλ. τον παρόμοιο μύθο του μάντη Τειρεσία). Στην αρχαία Ελλάδα το χρησιμοποιούσαν ως διακριτικό έμβλημα οι πρέσβεις και οι κήρυκες, ώστε να προστατεύονται από εχθρικές προς αυτούς ενέργειες της εξουσίας.

Στην ύστερη αρχαιότητα το κηρύκειο άρχισε να συμβολίζει το εμπόριο, ενώ σήμερα, ιδίως στη Βόρεια Αμερική, χρησιμοποιείται ως σύμβολο της Ιατρικής, από σύγχυση με το παραδοσιακό ιατρικό σύμβολο, τη Ράβδο του Ασκληπιού, η οποία φέρει μόνο ένα φίδι και όχι φτερούγες.

Η πρωταρχική καταγωγή του συμβόλου είναι ίσως Μεσοποταμιακή, όπως μαρτυρείται από την απεικόνιση στο αγγείο του Γκουντέα από το Λαγκάς. Αυτό το αγγείο από πράσινο στεατίτη χρονολογείται από το 2144-2124 π.Χ. και αναπαριστά τον οφιόμορφο θεό Νινγκισντίζα, αγγελιαφόρο της θεάς Ιστάρ.

## Παραδείγματα χρήσεων
* Ο θυρεός του Χαρκόβου (πόλη της Ουκρανίας) περιέχει το κηρύκειο.
* Ο αναγεννησιακός καλλιτέχνης Jacopo de' Barbari υπέγραφε τα περισσότερα έργα του με ένα κηρύκειο χωρίς φτερούγες.

## Πηγές
* Το αντίστοιχο άρθρο της αγγλόγλωσσης Wikipedia
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση]», Αθήνα 1969

Κηρυκειο
Κηρυκειο
Κηρυκειο
Κιθαιρών (μυθολογία)

Στην ελληνική μυθολογία ο **Κιθαιρών** (**Κιθαιρώνας**) ήταν ένας βασιλιάς των Πλαταιών, από τον οποίο κατά την μυθολογία πήρε το όνομά του, το γειτονικό ομώνυμο βουνό Κιθαιρώνας. Ο Κιθαιρών βασίλευσε πριν από τον βασιλιά Ασωπό:
*«Οι Πλαταιείς δεν αναγνωρίζουν άλλο βασιλιά εκτός από τον Ασωπό και τον Κιθαιρώνα πριν από αυτόν»* (Παυσανίας, Θ΄ 1.1).

Ο Κιθαιρών είχε τη φήμη πολύ σοφού ανθρώπου και ο ίδιος ο θεός Δίας ζήτησε τη συμβουλή του για να ξαναφέρει την `Ηρα στον Όλυμπο (π.χ. Παυσανίας Θ΄ 3.1). Με τη συμβουλή του Κιθαιρώνος ο Δίας έφτιαξε ένα ξόανο (ξύλινο ομοίωμα) γυναίκας σκεπασμένο με πέπλο, μαζί με το οποίο περιφερόταν μέσα σε μία άμαξα που την έσερναν βόδια λέγοντας παντού ότι έπαιρνε ως σύζυγο την κόρη του Ασωπού Πλαταία. Η Ήρα, μαθαίνοντας αμέσως το γεγονός, έτρεξε από την Εύβοια όπου είχε καταφύγει, όρμησε στην άμαξα και τράβηξε απότομα το πέπλο από το ξόανο. Μόλις όμως είδε ότι όλα ήταν μια απάτη, γέλασε και συμφιλιώθηκε με τον Δία. Με αφορμή την παράδοση αυτή, οι Πλαταιείς εόρταζαν τα Δαίδαλα (τα Μικρά Δαίδαλα και τα Μεγάλα Δαίδαλα).

Σύμφωνα με άλλη παράδοση, ο Κιθαιρών ήταν ένας απλός αλλά πανέμορφος βοσκός, τον οποίο ερωτεύθηκε μία από τις Ερινύες, η Τισιφόνη. Επειδή όμως εκείνος την περιφρόνησε, η Τισιφόνη ξερρίζωσε ένα φίδι από τα μαλλιά της και του το έστειλε. Το φίδι σκότωσε τον Κιθαιρώνα.

Σε μία τρίτη παράδοση, ο Κιθαιρών ήταν άπληστος και κακούργος, που σκότωσε τον πατέρα του και αποπειρώθηκε να γκρεμίσει από ένα βράχο τον αδελφό του, τον Ελικώνα, ένα πολύ ήσυχο παιδί. Τότε οι θεοί μετεμόρφωσαν και τους δύο αδελφούς στα ομώνυμα βουνά. Ο Ελικών, που ήταν πράος, έγινε η κατοικία των Μουσών, ενώ ο Κιθαιρών, ως ασεβής και βίαιος, έγινε η κατοικία των Ερινύων.

## Εξωτερικοί σύνδεσμοι
*Ο Κιθαιρών στο «Theoi.com»

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969.

Κιθαιρων
Κατηγορία:Βοσκοί στη μυθοπλασία
Κηφήνες (μυθολογία)

Στην αρχαία Ελλάδα με την ονομασία **Κηφήνες** ήταν γνωστός ένας μυθικός λαός που αναφέρεται από διαφορετικές πηγές ότι κατοικούσε σε διαφορετικούς τόπους: Ο Ελλάνικος τους ταύτιζε με τους Χαλδαίους, ενώ ο Ηρόδοτος γράφει ότι Κηφήνες ονομάζονταν παλαιότερα οι Πέρσες. Στον μύθο του Περσέως οι Κηφήνες ταυτίζονται με τους Αιθίοπες.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κηφηνε
Κίλλα

Στην ελληνική μυθολογία με το όνομα **Κίλλα** είναι γνωστή μία θυγατέρα του Λαομέδοντα, βασιλιά της Τροίας, και αδελφή του Πριάμου. Η Κίλλα παντρεύτηκε τον Θυμοίτη και απέκτησαν μαζί ένα παιδί, τον Μούνιππο. Η Κίλλα γέννησε τον Μούνιππο την ίδια ημέρα που η Εκάβη γέννησε τον Πάρι. Είχε δοθεί χρησμός ότι το αρσενικό παιδί που θα γεννιόταν την συγκεκριμένη ημέρα θα έφερνε καταστροφή στην Τροία. Ο Πρίαμος λοιπόν σκότωσε τον Μούνιππο και την Κίλλα, ενώ θα έπρεπε να είχε σκοτώσει τον δικό του γιο, τον Πάρι.

## Δείτε επίσης
* Ο αστεροειδής **[[8744 Κίλλα]]** (Cilla), που ανακαλύφθηκε το 1998 και ανήκει στην Τρωική Ομάδα, πήρε το όνομά του από τη μυθική αυτή Τρωαδίτισσα.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κιλλα
Λάγκουμοτ Χάρις

Ο **Λάγκουμοτ Χάρις** (*Lagumot Harris*, 28 Δεκεμβρίου 1938 - 8 Σεπτεμβρίου 1999) ήταν πολιτικός, ο οποίος διετέλεσε δύο φορές πρόεδρος του Ναουρού. Υπήρξε ο τρίτος ιστορικά αρχηγός κράτους της νησιωτικής χώρας.

## Βιογραφία
Γεννήθηκε το 1938. Έγινε για πρώτη φορά Πρόεδρος (προσωρινά) σε ηλικία 40 ετών, από τις 19 Απριλίου του 1978 ως τις 15 Μαΐου του ιδίου έτους. Η πρώτη του θητεία στο προεδρικό αξίωμα σηματοδότησε την απαρχή μιας εποχής με προέδρους που υπηρετούσαν βραχύβιες θητείες, σε αντίθεση με την προηγούμενη θητεία του Χάμερ ντε Ρομπίρτ. Έπειτα από 20 χρόνια περίπου, εξελέγη για μία ακόμη φορά Πρόεδρος και υπηρέτησε στο αξίωμα στο διάστημα από τις 22 Νοεμβρίου του 1995 ως τις 11 Νοεμβρίου του 1996. Απεβίωσε στις 8 Σεπτεμβρίου του 1999. 

## Παραπομπές


Χαρις
Κέναν Αντέανγκ

Ο **Κέναν Αντέανγκ** (Kennan Adeang, 1942-2011) είναι πολιτικός από το Ναουρού, που υπήρξε Πρόεδρος της χώρας για μικρές χρονικά περιόδους τη δεκαετία του 1980. Ίδρυσε το Δημοκρατικό Κόμμα του Ναουρού το 1987, σε μια προσπάθεια να αποδεσμεύσει τους δικηγόρους και τους άλλους βουλευτές από την επιρροή του πολιτικού του αντιπάλου, Χάμερ ντε Ρομπίρτ.

## Οικογένεια
Ο γιος του, Ντέιβιντ Αντέανγκ, υπηρέτησε ως Υπουργός Εξωτερικών και για λίγο ως Πρόεδρος της Βουλής, το Μάρτιο-Απρίλιο του 2008.

## Προεδρικές θητείες
Ο Αντέανγκ υπηρέτησε για σύντομο χρονικό διάστημα στο ύπατο αξίωμα το 1986: το Σεπτέμβριο-Οκτώβριο εκείνης της χρονιάς και ξανά το Δεκέμβριο του ιδίου έτους. Από το Νοέμβριο ως το Δεκέμβριο του 1996 υπηρέτησε ξανά για μικρή χρονικά περίοδο στην προεδρία.
## Παραπομπές


Αντεανγκ
Χάμερ ντε Ρομπίρτ

Ο **Χάμερ ντε Ρομπίρτ** (* Hammer DeRoburt*, 25 Σεπτεμβρίου 1922 – 15 Ιουλίου 1992) ήταν ο πρώτος Πρόεδρος του Ναουρού και κυβέρνησε τη χώρα του για τα περισσότερα από τα πρώτα 20 χρόνια μετά την ανεξαρτησία.

## Βιογραφία
Γεννήθηκε στις 25 Σεπτεμβρίου του 1922. Υπήρξε επιζήσας από την απέλαση όλων των κατοίκων του Ναουρού στο Τρουκ, την περίοδο του Δευτέρου Παγκοσμίου Πολέμου (1942-1946). Στη δεκαετία του ‘ 50 εξελέγη στο τοπικό συμβούλιο και έπειτα αρχηγός των φυλών (1955) και διαπραγματευτής των κερδών από τις φωσφάτες με την αποικιακή δύναμη, Αυστραλία, η οποία διοίκησε το νησί υπό εντολή του ΟΗΕ. Το 1982 του απονεμήθηκε τιμητικά ο τίτλος του Ιππότη από τη Βασίλισσα Ελισάβετ Β΄ του Ηνωμένου Βασιλείου. Θεωρείται ο άνθρωπος που εισήγαγε και κατέστησε εθνικό άθλημα το αυστραλιανό ποδόσφαιρο. Απεβίωσε στη Μελβούρνη, στις 25 Ιουλίου του 1992.

## Πρόεδρος
Ο ντε Ρομπίρτ οδήγησε τη χώρα του στην ανεξαρτησία στις 31 Ιανουαρίου του 1968 και υπήρξε Πρόεδρος ως τις 17 Αυγούστου του 1989 με ελάχιστες διακοπές. Το Δεκέμβριο του 1976 νεότεροι πολιτικοί κατέλαβαν την πλειοψηφία και εγκατέστησαν στην προεδρία τον Μπέρναρντ Ντοουιγιόγκο . Ωστόσο, το Μάιο του 1978 ο ντε Ρομπίρτ επέστρεψε στην εξουσία. Επίσης ήταν εκτός εξουσίας επί δύο μικρές περιόδους το Σεπτέμβριο και Δεκέμβριο του 1986.

## Παραπομπές


## Εξωτερικοί σύνδεσμοι
* Φωτογραφία του ντε Ρομπίρτ με τη σύζυγό του το 1968

ντε Ρομπιρ
Σπήλαιο Αγγίτη

Το **σπήλαιο πηγών Αγγίτη** (Μααράς) τοποθετείται βόρεια της υδρολογικής λεκάνης Δράμας, που περιβάλλεται από τα όρη Φαλακρό, Μενοίκιο, Παγγαίο και Σύμβολο. Βρίσκεται 25 χλμ. βορειοδυτικά της Δράμας και 500μ. από τον οικισμό Αγγίτης του Δήμου Προσοτσάνης. Θεωρείται μέχρι στιγμής το μεγαλύτερο ποτάμιο σπήλαιο στην Ελλάδα, με μήκος περί τα 15 χιλιόμετρα, εκ των οποίων τα 12,5 περίπου έχουν χαρτογραφηθεί.
μικρογραφία|αριστερά|Σπήλαιο Αγγίτη.
μικρογραφία|Σπήλαιο Αγγίτη.

Η ιδιαιτερότητα του έγκειται στο γεγονός ότι στο δάπεδό του κυλάει ο ποταμός Αγγίτης. Ο πλούσιος διάκοσμός του περιλαμβάνει τεράστιους σταλακτίτες. Το σπήλαιο είναι επισκέψιμο σε μήκος 500 μέτρων ενώ συνολικά εκτείνεται σε μήκος άνω των 12 χιλιομέτρων. Εντυπωσιακή είναι η έξοδος του ποταμού μέσα από το βουνό. Στον υπόγειο ποταμό του σπηλαίου καταλήγουν μεταξύ άλλων, τα νερά του λεκανοπεδίου του Κάτω Νευροκοπίου.

Το τμήμα του σπηλαίου που έχει εξερευνηθεί φθάνει τα 7.800 μ. ενώ περιλαμβάνει συνολικά 10.200 μ. στοών. Έτσι, αποτελεί το μεγαλύτερο σπήλαιο στην Ελλάδα καθώς το γνωστό μέχρι σήμερα τμήμα είναι 5.278 μ. σε ευθεία. Επίσης είναι το δεύτερο μεγαλύτερο σε μήκος διαδρομών σπήλαιο στην Ελλάδα (πρώτο το Σπήλαιο Δυρού με 12.000 μ.).

Είναι γνωστό και με το όνομα *σπήλαιο Μααρά*, η ετυμολογία του οποίου είναι είτε από τα αραβικά και σημαίνει *μικρό σπήλαιο* είτε από τα εβραϊκά που σημαίνει *νερό από το βουνό*.

Ένα πολύ μικρό τμήμα του σπηλαίου στην έξοδο του ποταμού ήταν γνωστό από την αρχαιότητα. Στην περιοχή έχουν βρεθεί πολλά αρχαιολογικά ευρήματα καθώς και ένας χαυλιόδοντας από μαμούθ, που φυλάσσονται στο Αρχαιολογικό Μουσείο Δράμας.

Στο σπήλαιο έχουν βρεθεί επίσης μοναδικά είδη ψαριών, όπως η μπριάνα και το τυλινάρι σε βάθη 6.500 μέτρων, καθώς και ένα μοναδικό είδος ημιδιάφανης πετροκαραβίδας *Austropotamobius torrentium* σε βάθος 7.100 μέτρων
. Στο σπήλαιο έχει αναφερθεί η ύπαρξη διάφανων ψαριών.

Το σπήλαιο βρίσκεται στο Δήμο Προσοτσάνης Δράμας και είναι προσβάσιμο από τη Δράμα, την Καβάλα και τη Θεσσαλονίκη. Έχει αξιοποιηθεί και είναι επισκέψιμο από το 2001.

## Παραπομπές


## Εξωτερικοί σύνδεσμοι
*Αικ. Τρανταλίδου, Σπήλαιο πηγών Αγγίτη, ''Οδυσσέας'', ΥΠΠΟ 
*Σπήλαιο Πηγών Αγγίτη, ιστότοπος
*Εξερεύνηση ΣΠΕΛΕΟ 2002 
*Χαρτογράφηση ΣΠΕΛΕΟ 

Κατηγορία:Περιφερειακή ενότητα Δράμας
Αγγιτη
Diff

Στην επιστήμη των υπολογιστών το ***diff*** είναι ένα βοηθητικό πρόγραμμα  σύγκρισης αρχείων
που δίνει σαν έξοδο τις διαφορές μεταξύ δυο αρχείων. Το πρόγραμμα δείχνει τις αλλαγές που έγιναν ανά γραμμή (για τα αρχεία κειμένου). Σύγχρονες υλοποιήσεις υποστηρίζουν και δυαδικά αρχεία. 

Η έξοδος καλείται 'difff🤣' ή πιο γενικά *patch* αφού η έξοδος μπορεί να χρησιμοποιηθεί σαν είσοδος από το πρόγραμμα  patch. Η έξοδος από παρόμοια βοηθήματα σύγκρισης αρχείων καλείται επίσης "diff". Όπως η χρήση της λέξης  "grep" χρησιμοποιείται για να περιγράψει την ενέργεια της αναζήτησης, η λέξη *diff* χρησιμοποιείται στην   διάλεκτο των ειδικών του χώρου σαν ρήμα για να υποδηλώσει τον υπολογισμό των διαφορών.

## Ιστορία

Το βοήθημα diff αναπτύχθηκε στις αρχές της δεκαετίας του 1970 στο λειτουργικό σύστημα Unix που προερχόταν από τα Bell Labs της AT&T στο Murray Hill του New Jersey. Η τελική έκδοση κυκλοφόρησε μαζί με την 5η έκδοση του  Unix το 1974, και είχε δημιουργηθεί εξ' ολοκλήρου από τον Douglas McIlroy.  Η έρευνα αυτή δημοσιεύτηκε το  1976 σε μια εργασία που συνέγραψε μαζί με τον James W. Hunt ο οποίος ανέπτυξε ένα αρχικό πρωτότυπο του diff.

## Παραπομπές


## Δείτε επίσης
* Κατάλογος βοηθημάτων του Unix
* patch (Unix)

Κατηγορία:Λογισμικό Unix
Κατηγορία:Αντιπαραβολή προτύπων
Κατάλογος βοηθημάτων του Unix

Αυτός είναι ένας κατάλογος από βοηθητικά προγράμματα (utilities) του λειτουργικού συστήματος UNIX, όπως αυτά καθορίζονται από το πρότυπο IEEE Std 1003.1-2004 το οποίο αποτελεί μέρος της Μοναδικής Προδιαγραφής UNIX (Single Unix Specification, SUS). Αυτά τα βοηθητικά προγράμματα μπορούν να βρεθούν στο UNIX και στα περισσότερα παρεμφερή με το UNIX λειτουργικά συστήματα.

## Κατάλογος

## Δείτε επίσης
* Γραμμή εντολών

## Εξωτερικοί σύνδεσμοι
* Προδιαγραφές του προτύπου IEEE Std 1003.1,2004 
* Ιστότοπος των Μοναδικών Προδιαγραφών του UNIX (SUS) 
* Η Στήλη της Ροζέττας για συστήματα *NIX – Διαμορφώσιμη λίστα από ισοδύναμα πρόγραμματα για συστήματα *NIX.
* Η Λίστα Ακρονύμων του UNIX – Εξηγεί τα ονόματα πολλών εντολών του UNIX

Κατηγορία:Λογισμικό Unix
Nestlé

Η **Nestlé** (Νεστλέ) είναι πολυεθνική εταιρεία τροφίμων, που ιδρύθηκε και εδρεύει στο Βεβέ της Ελβετίας και είναι η μεγαλύτερη βιομηχανία της χώρας.

## Ιστορία

Ο φαρμακοποιός Ανρί Νεστλέ (γαλλικά: Henri Nestlé) που καταγόταν από την Φρανκφούρτη ίδρυσε το 1860 στο Βεβέ της Ελβετίας την ομώνυμη εταιρεία. Ο Νεστλέ είχε αναπτύξει μια τροφή για μωρά, των οποίων οι μητέρες δεν ήταν σε θέση να τα θηλάσουν. Ο Νεστλέ γρήγορα αντιλήφθηκε ότι η εμπορία του προϊόντος του ξεπερνούσε τα πλαίσια των δυνατοτήτων του. Έτσι, το 1866, δημιούργησε δική του εταιρεία, η οποία, το 1905, συγχωνεύθηκε με την Anglo-Swiss Condensed Milk Company με έδρα το Σαμ (Cham) της Ελβετίας. 

Αργότερα η εταιρία άνοιξε παραρτήματα σε άλλες χώρες όπως το Ηνωμένο Βασίλειο, η Γερμανία και η Ισπανία. Το πρώτο εργοστάσιο στις Η.Π.Α ιδρύθηκε στο Φούλτον της Νέας Υόρκης. Κατά τα τέλη του 19ου αιώνα προϊόντα της Nestlé εμφανίζονται στη Ελλάδα. Σε ελληνική εφημερίδα της εποχής βρίσκεται μια διαφήμιση για το «γαλακτούχον άλευρον Nestlé». Το 1914 η Εταιρεία Nestlé & Anglo – Swiss Condensed Milk Co., Cham & Vevey (Ελβετία) εγκαινίασε τις εγκαταστάσεις της στην οδό Πλούτωνος 1 στην Αθήνα και αποθήκης στον Πειραιά.

Η Nestlé σήμερα είναι μια από τις μεγαλύτερες εταιρείες τροφίμων σε ολόκληρο τον κόσμο, καθώς απασχολεί 265.000 άτομα παγκοσμίως και διαθέτει 481 εργοστάσια σε 87 χώρες και τις πέντε ηπείρους.

Διαθέτει ευρεία γκάμα προϊόντων. Γνωστά προϊόντα της στην Ελλάδα είναι ο στιγμιαίος καφές *Nescafe*, τα είδη βρεφικής διατροφής "Neslac", "Nan", οι σοκολάτες "Crunch", "Smarties", "KitKat", στιγμιαία ροφήματα (Νεσκουίκ), προϊόντα μαγειρικής με την επωνυμία "Maggi", μεταλλικό εμφιαλωμένο νερό ("Κορπή", "Perrier"), παγωτά, προϊόντα για κατοικίδια (όπως τα "Friskies") κ.ά. 

Η Νεστλέ είναι, επίσης, ο κυριότερος μέτοχος της εταιρείας προϊόντων κοσμητικής "L’ Oreal".

## Nestlé Ελλάς
Το 1973 ιδρύθηκε η σημερινή Nestlé Ελλάς που είναι παρούσα και με εργοστάσια παραγωγής στην Ελλάδα. Από τη Nestlé Ελλάς προέρχεται η εφεύρεση του διεθνώς γνωστού φραπέ.

Τον Φεβρουάριο του 2009, η Επιτροπή Ανταγωνισμού επέβαλε στην Nestlé Ελλάς πρόστιμο 29,9 εκατομμυρίων ευρώ, μετά από αυτεπάγγελτη έρευνα στην αγορά προϊόντων καφέ. Σύμφωνα με την Επιτροπή, κατά την πενταετία 2002-2006, η εταιρεία παρεμπόδιζε τις αλυσίδες σούπερ μάρκετ να κάνουν παράλληλες εισαγωγές στιγμιαίου καφέ και να προβάλουν τα ανταγωνιστικά προϊόντα, ενώ παράλληλα απαγόρευε στις καφετέριες και τους διανομείς να προμηθεύονται καφέ από άλλες εταιρίες.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις της Ελβετίας
Κατηγορία:Σοκολατοποιίες
Κατηγορία:Πολυεθνικές επιχειρήσεις τροφίμων
Βεβέ

Το **Βεβέ** (*Vevey*) είναι πόλη της Ελβετίας στο καντόνι του Βω στη βόρεια όχθη της λίμνης της Γενεύης, πλησίον της Λωζάννης. 

Η ιστορική ονομασία αυτής της ελβετικής πόλης είναι Βιβίσκους και αναφέρεται για πρώτη φορά από τον αρχαίο Έλληνα αστρονόμο και γεωγράφο Πτολεμαίο με το όνομα Ουίκος. Ο γνωστός διαφωτιστής Ζαν Ζακ Ρουσσώ έζησε σε αυτήν την πόλη, όπως και ο Τσάρλι Τσάπλιν αφού εγκατέλειψε τις ΗΠΑ. Επίσης, στο Βεβέ είναι η έδρα της εταιρείας Nestlé.

## Παραπομπές


Κατηγορία:Πόλεις της Ελβετίας
Κίλλας

Στην ελληνική μυθολογία με το όνομα **Κίλλας** ή **Κίλλος** είναι γνωστός ο ηνίοχος (δηλαδή ο οδηγός του άρματος) του Πέλοπα. Ο Κίλλας πέθανε στη Λέσβο, και για να τον τιμήσει ο Πέλοπας έκτισε εκεί στη μνήμη του ναό του **«Κιλλαίου Απόλλωνος»** πάνω στον τάφο του.

Κατά μία άλλη παράδοση, ο Κίλλας ήταν βασιλιάς στη χώρα που συνόρευε με τη Χρύσα της Μυσίας.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κιλλας
Henninger

[thumb|Η πρώην έδρα της επιχείρησης στο [Φραγκφούρτη-Σαξενχάουζεν|Σαξενχάουζεν]]
Η **Henninger** (ελληνικά: Χένινγκερ) ήταν Γερμανική ζυθοποιία από τη Φραγκφούρτη και μια από τις σημαντικότερες επιχειρήσεις στην μεταπολεμική Δυτική Γερμανία. Από το 1960 ξεκίνησε την ίδρυση εργοστασίων στις ΗΠΑ, την Ισπανία και την Ελλάδα. 

Τα γνωστότερα της προϊόντα ήταν η ομώνυμη μπίρα, τύπου Lager, καθώς και η *Kaiser* (ελλ.: Κάιζερ), τύπου Pilsner (ελλ.: Πίλσνερ).

Μέχρι σήμερα κατασκευάζεται με άδεια της νέας ιδιοκτήτριας του ονόματος, ζυθοποιίας Binding, σε διάφορες χώρες του κόσμου. Στην Ελλάδα παράγεται από τη Μύθος Ζυθοποιία Α.Ε., πρώην *Χένινγκερ Ελλάς.* Παλιότερα, μεγάλη επιτυχία είχε σημειώσει τηλεοπτικό διαφημιστικό σποτ της Henninger, με το χαρακτηριστικό τζιγκλάκι *«κουτί κουτί κουτί / και τι κουτί κουτί / τώρα η Henninger καινούρια σε κουτί»* και πρωταγωνιστή τον Κίμωνα Μουζενίδη.

## Παραπομπές

Χένινγκερ
Χένινγκερ
Henninger
Κατηγορία:Ζυθοποιίες
Μυοκάρδιο

Το **μυοκάρδιο** είναι το συσταλτό μέρος της καρδιάς. Αποτελεί ένα εξειδικευμένο τμήμα μυϊκού ιστού, το οποίο διαφέρει από τα άλλα είδη μυών ενός οργανισμού, τους σκελετικούς και τους λείους μύες.

Αποτελείται από δίκτυο γραμμωτών μυϊκών κυττάρων, τα οποία αναστομώνονται μεταξύ τους υπό μορφή συγκυτιώδους δικτύου. Μπορεί να παρομοιαστεί με κυψέλες που έχουν τη δυνατότητα να συστέλλονται και να διαστέλλονται. Με τις ρυθμικές συστολές και διαστολές, η καρδιά, δίνοντας στο αίμα πίεση, το κάνει να διοχετεύεται στις αρτηρίες. Το μυοκάρδιο, δηλαδή, είναι το μέρος της καρδιάς που παράγει έργο και, που για να κάνει κάτι τέτοιο, καταναλώνει μια ποσότητα ενέργειας. Αυτή την ενέργεια την παίρνει η καρδιά από τη χημική αντίδραση που συντελείται μεταξύ των ενεργητικών ουσιών (σάκχαρα και λίπη) και του οξυγόνου. Αυτές οι ουσίες μεταφέρονται στην καρδιά διαμέσου των στεφανιαίων αρτηριών.

Στο μυοκάρδιο βρίσκονται οι δύο κόλποι και οι δύο κοιλίες της καρδιάς, που σχηματίζουν το μυοκάρδιο των κόλπων και το μυοκάρδιο των κοιλιών, τα οποία συνδέονται μεταξύ τους με το κολποκοιλιακό δεμάτιο. Σε αυτό υπάρχουν επίσης οι μυϊκές ίνες Purkinje, οι οποίες πορεύονται υπό το ενδοκάρδιο, καθώς και νευρικές ίνες του αυτόνομου νευρικού συστήματος.

## Βλέπε επίσης
* Καρδιά

## Παραπομπές


## Βιβλιογραφία

* Snell R., "Κλινική ανατομική", ιατρικές εκδόσεις Λίτσας
* Αραπάκης, "Κλινική σημειολογία και διαγνωστική", (c) 2006, Γ.Ι. Αραπάκης, ISBN 960-7795-03-2

Κατηγορία:Ανατομία της καρδιάς
Κατηγορία:Μυϊκό σύστημα
Κατηγορία:Ιστολογία
Χρήστος Ζερεφός

Ο **Χρήστος Ζερεφός** (22 Απριλίου 1943) είναι Έλληνας φυσικός.

Γεννήθηκε στο Κάιρο, σπούδασε φυσική και μετεωρολογία, εργάσθηκε στο Εθνικό Κέντρο Ατμοσφαιρικής Έρευνας στο Μπόλντερ των ΗΠΑ και αλλού. Το 1979 εξελέγη καθηγητής Φυσικής της ατμόσφαιρας στο πανεπιστήμιο Θεσσαλονίκης, το 2002 μετακλήθηκε στο πανεπιστήμιο Αθηνών. Επισκέπτης καθηγητής στα πανεπιστήμια Βοστώνης, Μινεσότα, Όσλο.

Έχει δημοσιεύσει πλήθος εργασιών στη φυσική της ατμόσφαιρας και κλιματολογίας και έχει τιμηθεί για το επιστημονικό του έργο όπως Επίτιμος Καθηγητής του Πανεπιστημίου Θεσσαλονίκης, Μετάλλιο Τιμής της Βαλκανικής Ενώσεως Φυσικών, π. Πρόεδρος και Επίτιμο Μέλος της Διεθνούς Επιτροπής Όζοντος, Επίτιμος Διδάκτωρ του Πανεπιστημίου Πατρών, βραβείο Γιοράμ Κάουφμαν και αναφορά συντάκτη για αριστεία στην παραπομπή (Editor’s citation for excellence in Refereeing) της Αμερικανικής Γεωφυσικής Ένωσης, παρασημοφόρηση από τη Γαλλική Κυβέρνηση με τον Ταξιάρχη του Ακαδημαϊκού Φοίνικα, μετάλλιο Μπλεζ Πασκάλ της Ευρωπαϊκής Ακαδημίας Επιστημών, Χρυσό Μετάλλιο της Πόλης της Θεσσαλονίκης, Μετάλλιο της Πόλεως των Αθηνών, Τιμητική Διάκριση από το Πρόγραμμα Περιβάλλοντος του Οργανισμού Ηνωμένων Εθνών και τη Διακυβερνητική Επιτροπή για την Κλιματική Αλλαγή (ΔΕΚΑ) για τη συμβολή του στις επιστημονικές εκθέσεις της ΔΕΚΑ, η οποία τιμήθηκε, εξ ημισείας με τον τ. Αντιπρόεδρο των ΗΠΑ Αλ Γκορ, με το Νόμπελ Ειρήνης 2007, Εταίρος Ινστιτούτου Φυσικής (Institute of Physics), Εύφημος Μνεία Πρόγραμμα Περιβάλλοντος του ΟΗΕ, Παγκόσμιο Βραβείο Όζοντος από το Πρόγραμμα Περιβάλλοντος του ΟΗΕ (UNEP) με τη συμπλήρωση 10 ετών από την υπογραφή του Πρωτοκόλλου του Μόντρεαλ. Τα τελευταία 20 χρόνια έχει συμμετάσχει ως συγγραφέας ή κριτής σε όλες σχεδόν τις εκθέσεις για την αραίωση του όζοντος του Παγκόσμιου Μετεωρολογικού Οργανισμού και του Προγράμματος Περιβάλλοντος των Ηνωμένων Εθνών*.*

Μέλος της Ακαδημίας Αθηνών, της Νορβηγικής, της Ευρωπαϊκής Ακαδημίας (Academia Europaea), της Ρωσικής Ακαδημίας της Φύσης κ.α. Συντονιστής της Επιτροπής Μελέτης των Επιπτώσεων της Κλιματικής Αλλαγής της Τραπέζης της Ελλάδος και διεθνής εμπειρογνώμων στις πλανητικές μεταβολές.

Είναι παντρεμένος και έχει έναν γιο καθηγητή στο Ελληνικό Ανοικτό Πανεπιστήμιο. Διαμένει μόνιμα στην Αθήνα.

## Εξωτερικοί σύνδεσμοι
* Προσωπική ιστοσελίδα του Χρήστου Ζερεφού
* Μαριολοπούλειο - Καναγκίνειο Ίδρυμα Επιστημών Περιβάλλοντος, Πρόεδρος του Δ.Σ.

## Παραπομπές


Κατηγορία:Μέλη της Ακαδημίας Αθηνών
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες της Αιγύπτου
Κατηγορία:Έλληνες πανεπιστημιακοί του 21ου αιώνα
Αδελφοί Μονγκολφιέ

[thumb|right|300px|<div style='text-align: center;'>
1783 Η πτήση της "Μονγκολφιέρας", του [αερόστατο|αερόστατου των Μονγκολφιέρων
]]
Οι **Αδελφοί Μονγκολφιέ**, (γαλλικά: Frères Montgolfier, στην ελληνική βιβλιογραφία παλαιότερα ως *Μονγκολφιέροι*), ο **Ζοζέφ-Μισέλ Μονγκολφιέ** (Joseph-Michel Montgolfier, 26 Αυγούστου 1740 – 26 Ιουνίου 1810) και ο **Ζακ-Ετιέν Μονγκολφιέ** (Jacques-Étienne Montgolfier, 6 Ιανουαρίου 1745 – 2 Αυγούστου 1799) ήταν οι εφευρέτες του αερόστατου. Στην πρώτη επανδρωμένη απογείωση μετέφεραν ένα νεαρό γιατρό και ένα αξιωματικό του στρατού. Αργότερα τιμήθηκαν, τόσο αυτοί όσο και ο πατέρας τους, αλλά και τα υπόλοιπα αδέλφια τους, με τον τίτλο ευγενείας *ντε* (Μονγκολφιέ).

## Ιωσήφ Μιχαήλ Μονγκολφιέ

Ο Ιωσήφ-Μιχαήλ Μονγκολφιέ ήταν σημαντικός ερευνητής με πολλές και ποικίλες επινοήσεις επί πολλών εφαρμογών. Ασχολήθηκε ιδιαίτερα στην έρευνα επί θεμάτων υδραυλικής και αεροναυτικής. Σε συνεργασία με τον αδελφό του σε πειράματα θερμού αέρα κατασκεύασε το γνωστό αερόστατο, που έφερε το όνομα "Μονγκολφιέρα", και πέτυχε την ανύψωσή του ενώπιον των κατοίκων της γενέτειράς του, του Αννοναί. Η Ακαδημία των Επιστημών του Παρισιού το 1783 χορήγησε στον ίδιο και τον αδελφό του Ιάκωβο Στέφανο βραβείο 600 λιρών. Ο βασιλιάς Λουδοβίκος ΙΣΤ' απένειμε στον πατέρα του τίτλο ευγενείας. Το επόμενο έτος οι κάτοικοι της Λυών είχαν την ευκαιρία να δουν για πρώτη φορά αερόστατο να υψώνεται επανδρωμένο. Τολμηροί επιβάτες του ήταν ο Ιωσήφ Μονγκολφιέ και ο Πιλάτο ντε Ροζιέ. 

Αργότερα ο Ιωσήφ ασχολήθηκε με τον «υδραυλικό κριό» ο οποίος με τη πρωτοτυπία της λειτουργίας του προξένησε πολύ μεγάλη εντύπωση. Ο Μέγας Ναπολέων εκτιμώντας ιδιαίτερα τη πολεμική χρήση του αερόστατου, που πρώτος περιέλαβε σε πολεμική επιχείρηση, στη μάχη του Φλερύ, το 1794, παρασημοφόρησε τους αδελφούς Μονγκολφιέ με στρατιωτικά παράσημα. Στη συνέχεια ο Ιωσήφ διορίστηκε διευθυντής του Μουσείου Τεχνών και Επαγγελμάτων όπου και εκλέχθηκε τελικά μέλος της Ακαδημίας Επιστημών (1807).
	
Έργα του Ιωσήφ είναι:

* *Ομιλία περί αερόστατου*.
* *Απομνημονεύματα επί της μηχανής αερόστατου*
* *Αεροστατικά μπαλόνια*
* *Οι εναέριοι ταξιδιώτες*
* *Σημείωμα επί υδραυλικού κριού*

## Ιάκωβος Στέφανος Μονγκολφιέ
Ο Ιάκωβος-Στέφανος Μονγκολφιέ αρχικά ασχολήθηκε με την αρχιτεκτονική. Αργότερα ανέλαβε το εργοστάσιο χαρτοποιίας του πατέρα του όπου και τελειοποίησε την παραγωγή χάρτου πολυτελείας. Το 1783 παρουσία των Μελών της Ακαδημίας του Παρισιού και της Βασιλικής Αυλής επανέλαβε το πείραμα της ανύψωσης του αερόστατου.

Στις αρχές της γαλλικής επανάστασης διορίστηκε νομάρχης της γενέτειράς του, του Αννοναί. Στη περίοδο όμως της Τρομοκρατίας καταγγέλθηκε ως ενάντιος και σώθηκε μόνο χάρη της αφοσίωσης που του έτρεφαν οι εργάτες του. Η τιμή της εφεύρεσης του αερόστατου ανήκει ομοίως και σ΄ αυτόν.

Κατηγορία:Γάλλοι εφευρέτες
Κατηγορία:Γάλλοι επιστήμονες
Κατηγορία:Πρωτοπόροι της αεροπορίας
Κύπελλο Ελλάδος ποδοσφαίρου ανδρών 1996-97

Στην **55η** διοργάνωση του **κυπέλλου Ελλάδας 1996-97** μετείχαν συνολικά 72 ομάδες (18 Α' εθνικής, 18 Β' εθνικής και 36 Γ' εθνικής κατηγορίας) και διεξήχθη σε 7 γύρους, συμπεριλαμβανομένου του τελικού. Μετά από 8 χρόνια καταργείται η προκριματική φάση των ομίλων, ενώ οι ομάδες της Α' εθνικής μπήκαν στη διοργάνωση από τον Γ' γύρο (φάση των 32).

Πολύ ενδιαφέρουσα φάση υπήρξε αυτή των "16", όπου ο Ολυμπιακός απέκλεισε τον ΠΑΟΚ, ο Παναθηναϊκός τον Ηρακλή, αλλά και ο Ιωνικός φιλοδώρησε με 7 γκολ τον ΟΦΗ. Τελικά για τρίτη φορά στα 4 τελευταία χρόνια αναμετρήθηκαν στον τελικό ΑΕΚ και Παναθηναϊκός, με τον τελικό αυτή τη φορά να διεξάγεται στο Στάδιο Καραϊσκάκη και όχι στο Ολυμπιακό Στάδιο, το οποίο ήταν έδρα του Παναθηναϊκού. Νικήτρια του τελικού και κυπελλούχος Ελλάδος αναδείχθηκε η ΑΕΚ, με το ματς να δίνει τον νικητή στη διαδικασία των πέναλτι.

Η απώλεια του τροπαίου για τον Παναθηναϊκό, σε συνδυασμό με τη μέτρια πορεία του στο πρωτάθλημα (5η θέση), σήμανε τη μοναδική φορά κατά τα τελευταία 25 χρόνια (1983-84 έως 2008-09) που ο σύλλογος δεν εξασφάλισε την έξοδό του σε ευρωπαϊκή διοργάνωση. Πρώτος σκόρερ της διοργάνωσης αναδείχτηκε ο Αλέκος Αλεξανδρής που πέτυχε 7 γκολ.

## Οι αγώνες

## Ο τελικός
* Πειραιάς, Στάδιο Καραϊσκάκη, Τετάρτη 16 Απριλίου 1997
* 24px **[[ΑΕΚ Αθηνών (ποδόσφαιρο)|ΑΕΚ]]** - 24px Παναθηναϊκός **0-0** **([[παράταση]], 5-3 [[Πέναλτι (ποδόσφαιρο)|πέναλτι]])**
* **Σκόρερς** (στα πέναλτι):

***Αποβολή**: 119' 10px Κολιτσιδάκης
***Διαιτητής**: Γιώργος Ψυχομάνης (Αθήνας) -- Επόπτες: Ζωγράφος, Ιωαννίδης
***Εισιτήρια**: 21.926
***Τηλεοπτική μετάδοση**: ΕΤ 1 (Μανώλης Μαυρομμάτης)

## Πηγές
* ΕΠΟ Κύπελλο Ελλάδος 1996-99 *αρχείο .pdf*

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1996-1997
Σαμίρ Μπελούφα

Ο **Σαμίρ Μπελούφα** (*Samir Beloufa*, 27 Αυγούστου 1979) είναι Γαλλοαλγερινός πρώην διεθνής ποδοσφαιριστής της Εθνικής Αλγερίας που αγωνιζόταν στο χώρο της άμυνας.

## Βιογραφικό
Ο **Μπελούφα** γεννήθηκε στις 27 Αυγούστου 1979 στο Παρίσι και ξεκίνησε την καριέρα του το 1995 από τις Κάννες και το 1997 αποκτήθηκε από την ΑΚ Μίλαν όντας ο πρώτος Αλγερινός που αγωνίζεται στη **Serie A**, όπου όμως δεν κατάφερε να διακριθεί με αποτέλεσμα να δοθεί δανεικός στη Μόντσα. Στη συνέχεια έκανε καριέρα κυρίως στο βελγικό πρωτάθλημα με τις Γκερμινάλ (2000-02) , Μουσκρόν (2003-05) και Βέστερλο (2005-07) με ένα μικρό πέρασμα ενδιάμεσα από την Μπαστιά το 2003. Από το 2007 αγωνίζεται στην σουηδική Χέλσινγκμποργκς.

Με την εθνική Αλγερίας μετρά 9 συμμετοχές και ήταν μέλος της ομάδας που έφτασε στα προημιτελικά του Κυπέλλου Εθνών Αφρικής το 2004.

Αλγερινοί ποδοσφαιριστές
Κατηγορία:Ποδοσφαιριστές Εθνικής Αλγερίας
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Χέλσινγκμποργκς ΙΦ
Κατηγορία:Ποδοσφαιριστές Μπέρσχοτ ΑΚ
Κατηγορία:Ποδοσφαιριστές Ρουαγιάλ Εξελσιόρ Μουσκρόν
Κατηγορία:Ποδοσφαιριστές ΚΒΚ Βέστερλο
Κατηγορία:Ποδοσφαιριστές Ολιμπίκ Σαρλερουά
Κατηγορία:Ποδοσφαιριστές ΑΚ Μόντσα
Γκλύξμπουργκ

Το **Γκλύξμπουργκ** (, ) είναι πόλη του κρατιδίου του Σλέσβιχ-Χόλσταϊν στη Γερμανία. Βρίσκεται 10 χλμ. βόρεια του Φλένσμπουργκ στα σύνορα Γερμανίας-Δανίας. Ο πληθυσμός του ανέρχεται στους 5.984 κατοίκους.

Γνωστότερο αξιοθέατο τις πόλης είναι το αναγεννησιακό κάστρο Γκλύξμπουργκ. Εκεί κατοικούσε ο Οίκος του Όλντενμπουργκ (ο ένας εκ των τριών κλάδων που έλαβε το όνομα εκ του πύργου), απ΄ όπου και η βασιλική οικογένεια της Δανίας (από το 1863). Από τον Οίκο του Όλντενμπουργκ έλκει την καταγωγή της η πρώην βασιλική οικογένεια της Ελλάδας και η βασιλική οικογένεια της Νορβηγίας.

## Παραπομπές


## Εξωτερικοί σύνδεσμοι
* 
*  

Κατηγορία:Κωμοπόλεις της Γερμανίας
Κατηγορία:Γεωγραφία του Σλέσβιχ-Χόλσταϊν
Κινύρας

Στην ελληνική μυθολογία ο **Κινύρας** ήταν ιερέας και βασιλιάς στην Κύπρο. Τον θεωρούσαν τον γενάρχη του ομώνυμου γένους των **Κινυραδών**, ιερέων της Αφροδίτης. Ο Κινύρας αναφέρεται ως βασιλιάς της Πάφου ή και ολόκληρης της Κύπρου. Είχε δωρήσει στον Αγαμέμνονα ένα περίφημο θώρακα. Γενικά, ο πλούτος του ήταν παροιμιώδης, αφού όσοι ήθελαν να μιλήσουν για υπερβολικό πλούτο ή να ευχηθούν πολλά πλούτη ανέφεραν το όνομα του Κινύρα.

Ο Κινύρας ήταν ωραιότατος άνδρας. Σύμφωνα με άλλες παραδόσεις πατέρας του Κινύρα ήταν ο Πάφος ή ο Ευρυμέδοντας ή ο Θείας. Ως μητέρα του αναφέρεται κάποια Νύμφη από την Πάφο (που τον γέννησε με τον Ευρυμέδοντα).

Κατά τη *[[Βιβλιοθήκη Απολλοδώρου]]* ο Μενέλαος, ο Οδυσσέας και ο Ταλθύβιος πήγαν και βρήκαν τον Κινύρα προκειμένου να εξασφαλίσουν τη συμμετοχή του στον Τρωικό Πόλεμο. Ο Κινύρας υποσχέθηκε να στείλει 50 πλοία, αλλά τελικώς έστειλε μόνο ένα πραγματικό πλοίο, ενώ τα άλλα 49 ήταν πήλινα ομοιώματα πλοίων! Με τον τρόπο αυτό εξαπάτησε τους Ελλαδίτες.

Ο Κινύρας και ο Απόλλων συναγωνίσθηκαν για το ποιος ήταν ο καλύτερος στο παίξιμο της λύρας. Ο Κινύρας έχασε και μετά από αυτό αυτοκτόνησε, στην Κύπρο πάντως τον θεωρούσαν εφευρέτη μουσικών οργάνων όπως το φλάουτο.

Σε μεταγενέστερες παραδόσεις, που εμφανίζονται τον 5ο αιώνα π.Χ., ο Κινύρας συνδέεται με τον μύθο του Άδωνι. Συγκεκριμένα ο Οβίδιος στις «Μεταμορφώσεις» του δίνει στον Κινύρα τον ρόλο του Θείαντα, παππού και πατέρα του Άδωνι, με αποτέλεσμα στη Δύση να υιοθετηθεί η εκδοχή αυτή. Σε άλλη εκδοχή των ίδιων παραδόσεων, από την Ασία ο Κινύρας, γιος του Σανδόκου και της Φαρνάκης, πριγκήπισσας των Υδριέων, ήρθε στην Κύπρο, όπου και ίδρυσε την Πάφο. Εκεί νυμφεύθηκε τη Μεθάρμη, κόρη του Πυγμαλίωνα, βασιλιά της Κύπρου. Ο Κινύρας και η Μεθάρμη απέκτησαν 5 παιδιά: τον Άδωνι, τον Οξύπορο, την Ορσεδίκη, τη Λαογόρη και τη Βραισία (οι τρεις κόρες τιμωρήθηκαν από τη θεά Αφροδίτη να ασκούν την πορνεία στην Αίγυπτο). Ως γιοί του αναφέρονται και ο Κουρεύς με τον Αμάρακο. Μία άλλη παράδοση αναφέρει ως γυναίκα του την Κεγχρηίδα, πριγκίπισσα των Ασσυρίων.

Οι τάφοι του Κινύρα και των απογόνων του πιστευόταν ότι βρίσκονταν μέσα στον ναό της Αφροδίτης στην Πάφο.

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

## Εξωτερικοί σύνδεσμοι
* Κυριάκος Δ. Παπαδόπουλος, Κινύρας

Κατηγορία:Βασιλείς της αρχαίας Πάφου
Κατηγορία:Μυθικοί βασιλείς της Κύπρου